държавата аналог Комисията определи нормалната стойност на всяка друга разумна основа в съответствие с член 2, параграф 7, буква а) от основния регламент.
 (42)
 Ето защо Комисията базира нормалната стойност на информацията, предоставена в искането за преглед с оглед изтичане на срока на действие на мерките, а именно на цените, фактурирани от даден производител от Аржентина в рамките на продажби на вътрешния пазар на продукта, предмет на прегледа. Използването на Аржентина като източник за нормалната стойност е в съответствие с използването на Аржентина като държава аналог в предходните разследвания (15). Тази методология беше счетена за най-разумната, като се има предвид липсата на по-надеждна информация поради липсата на съдействие.
 (43)
 При разследването беше установено, че в Аржентина продуктът, предмет на прегледа, се произвежда, като се използва естественият процес, докато в Китай се използва по-евтиният синтетичен процес. Ето защо разходите за суровините, използвани в Аржентина, бяха коригирани, за да се вземат предвид разликите в разходите на методите на производство.
 (44)
 След оповестяването един китайски производител износител заяви, че приложената в настоящия преглед методология на държавата аналог е несъвместима със задълженията на ЕС в рамките на Световната търговска организация („СТО“). По-специално той се позова на изтичането на срока на действие на раздел 15 от Протокола за присъединяване на Китайската народна република към СТО на 11 декември 2016 г., след което методологията с използване на държавата аналог вече не е обоснована.
 (45)
 Комисията припомни, че в съответствие с член 2, параграф 7 от приложимия основен регламент нормалната стойност беше определена въз основа на данните от държавата аналог. Поради това твърдението бе отхвърлено.
 2.1. Changmao Biochemical
 2.1.1. Нормална стойност
 (46)
 Поради липсата на съдействие от страна на който и да е от китайските производители износители, и по-специално от Changmao Biochemical, които се ползваха от индивидуална ставка на митото, липсваше информация за техните продажни цени или разходи на вътрешния пазар в Китай, за да се определи нормалната стойност. Ето защо тя беше определена въз основа на член 18 от основния регламент, като бяха използвани наличните факти, както е посочено в съображение 34 по-горе.
 (47)
 Във връзка с това Комисията най-напред провери дали нормалната стойност може да бъде определена въз основа на експортните цени на Changmao Biochemical за трети държави чрез прилагане на член 2, параграф 3 от основния регламент. За да бъдат определени такива експортни цени беше взета под внимание информацията, регистрирана в базата данни за китайския износ. Въпреки че информацията за експортните продажби на китайските дружества е регистрирана в китайската база данни, тя дава информация само за изнесения обем от всяко дружество, но не и за съответните стойности. По тази причина не е възможно да се изчислят експортните цени за Changmao Biochemical на тази основа.
 (48)
 Ето защо при липсата на по-надеждна информация на разположение Комисията определи нормалната стойност на основата на информацията, предоставена в искането за преглед с оглед изтичане на срока на действие на мерките, основаваща се на цените, фактурирани от даден производител от Аржентина в рамките на продажби на вътрешния пазар на продукта, предмет на прегледа.
 2.1.2. Експортни цени
 (49)
 Поради липсата